El-Hadid
Sura El-Hadid (arapski: سورة الحديد; bos.: Željezo) jest 57. sura Kur'ana. Sadrži 29 ajeta, objavljena je u Medini i ubraja se u medinske sure. Jedna je od sura u kojima se spominju poslanici, i to četvorica od najodabranijih (ulul-'azm): Muhammed (indirektno spominjanje u 7, 8. i 28. ajetu), Nuh i Ibrahim (koji se eksplicitno spominju u 25. i 26. ajetu) i Isa (koji se spominje u 27. ajetu kao sin Merjeme i poslanik kome je dostavljen Indžil). Nazvana je po željezu, koje se spominje u 25. ajetu: "...a gvožđe smo stvorili, u kojem je velika snaga i koje ljudima koristi..."